CELEX: 62015TA0207
Language: lt
Date: 2016-09-14 00:00:00
Title: Byla T-207/15: 2016 m. rugsėjo 14 d. Bendrojo Teismo sprendimas byloje National Iranian Tanker Company/Taryba (Bendra užsienio ir saugumo politika — Iranui taikomos ribojamosios priemonės siekiant užkirsti kelią branduolinių ginklų platinimui — Lėšų įšaldymas — „Res judicata“ galia — Teisė į veiksmingą teisinės gynybos priemonę — Vertinimo klaida — Teisė į gynybą — Nuosavybės teisė — Proporcingumas)

24.10.2016   
            
            
               LT
            
            
               Europos Sąjungos oficialusis leidinys
            
            
               C 392/35
            
         2016 m. rugsėjo 14 d. Bendrojo Teismo sprendimas byloje National Iranian Tanker Company/Taryba
   
   (Byla T-207/15) (1)
   
   ((Bendra užsienio ir saugumo politika - Iranui taikomos ribojamosios priemonės siekiant užkirsti kelią branduolinių ginklų platinimui - Lėšų įšaldymas - „Res judicata“ galia - Teisė į veiksmingą teisinės gynybos priemonę - Vertinimo klaida - Teisė į gynybą - Nuosavybės teisė - Proporcingumas))
   (2016/C 392/44)
   Proceso kalba: anglų
   
      Šalys
   
   
      Ieškovė: National Iranian Tanker Company (Teheranas, Iranas), atstovaujama QC T. de la Mare, baristerių M. Lester, J. Pobjoy, solisitorių R. Chandrasekera, S. Ashley ir C. Murphy
   
      Atsakovė: Europos Sąjungos Taryba, iš pradžių atstovaujama N. Rouam ir M. Bishop, vėliau M. Bishop ir A. Vitro
   
      Dalykas
   
   Pagrindinis reikalavimas, pagrįstas SESV 263 straipsniu, panaikinti 2015 m. vasario 12 d. Tarybos sprendimą (BUSP) 2015/236, iš dalies keičiantį Sprendimą 2010/413/BUSP dėl ribojamųjų priemonių Iranui (OL L 39, 2015, p. 18), ir 2015 m. vasario 12 d. Tarybos įgyvendinimo reglamentą (ES) 2015/230, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 39, 2015, p. 3), kiek šie aktai susiję su ieškove; papildomas reikalavimas, pagrįstas SESV 277 straipsniu, pripažinti netaikytinais 2010 m. liepos 26 d. Tarybos sprendimo 2010/413/CFSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010, p. 39), 20 straipsnio 1 dalies c punktą ir 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, 2012, p. 1), 23 straipsnio 2 dalies d punktą, kiek šios nuostatos taikomos ieškovei.
   
      Rezoliucinė dalis
   
   
               1.
            
            
               Atmesti ieškinį.
            
         
               2.
            
            
               National Iranian Tanker Company ir Europos Sąjungos Taryba padengia savo bylinėjimosi išlaidas.
            
         
      (1)  OL C 245, 2015 7 27.